מכבי פתח תקווה השלימה היום (שלישי) רכש רביעי בחלון ההעברות אחרי צירופם של גל שיש, דידייה ברוסו ודניאל כהן, כאשר פאדי זידאן חלוצה בן ה-24 של הפועל רמת השרון, חתם במלאבס לעונה אחת, כפי שפורסם לראשונה ב-.ONE.
כזכור, לפני יומיים פורסם ב-ONE על מועמדותו של זידאן למכבי פ"ת, זאת לאחר שבין הצדדים כבר היה סיכום עקרוני וטיוטת החוזה הועברה לשחקן. המלאבסים הסכימו לדרישותיו הכספיות והוא עצמו המתין לשחרור מקבוצתו, הפועל רמה"ש. היום, לאחר האישור הסופי שהגיע ממורשה, השחקן חתם רשמית בקבוצה של אלישע לוי.
זידאן, שכבש בעונה החולפת 12 שערים בכל המסגרות, סיים כמלך שערי רמה"ש בליגה הלאומית. בעברו, שיחק בבני סכנין עונה אחת ובסך הכל זו הייתה עונתו הרביעית ברמת השרון. בנוסף, שיחק גם בליגה הפלסטינית והופיע בגביע אסיה. בצעירותו, גדל במחלקת הנוער של הפועל חיפה, עבר גם במכבי נתניה, ובנוער שיחק בקבוצתו הנוכחית ובמדיה עלה לבוגרים.